ขอบเขตหน้าที่และความรับผิดชอบของประธานบริหาร

1. บริหาร ควบคุม และรับผิดชอบต่อการดำเนินงานของบริษัทฯ ในแนวทางที่ได้กำหนดไว้ในงบประมาณของบริษัทฯ ที่ได้รับการอนุมัติจากคณะกรรมการและ/หรือคณะกรรมการบริหารของบริษัทฯ แล้ว รวมถึงการดูแลให้คำแนะนำและปรับปรุงการดำเนินงานอย่างต่อเนื่อง
2. นำเสนอนโยบาย กลยุทธ์ของบริษัทฯและของหน่วยธุรกิจในบริษัทฯ เพื่อให้ที่ประชุมคณะกรรมการบริษัทรับทราบและอนุมัติ และรับผิดชอบต่อการนำกลยุทธ์ดังกล่าวไปปฏิบัติ
3. ร่วมกับคณะกรรมการบริหารรับผิดชอบต่อการจัดทำงบประมาณประจำปีและแผนการดำเนินงานของบริษัทฯ ทบทวนงบประมาณประจำปีทุกไตรมาส และนำเสนองบประมาณหลังการปรับปรุงต่อที่ประชุมคณะกรรมการบริษัท
4. รายงานผลการดำเนินงานประจำไตรมาสต่อกรรมการบริษัท
5. มีอำนาจพิจารณาอนุมัติวงเงินค่าใช้จ่ายในเรื่องต่างๆ อย่างไรก็ตาม เรื่องใดๆที่ไม่ใช่การดำเนินงานตามปกติของธุรกิจนั้น จะต้องได้รับอนุมัติจากที่ประชุมคณะกรรมการบริษัทก่อน
6. มีหน้าที่และรับผิดชอบในการกำหนดให้มีระบบการกำกับดูแลกิจการที่ดี ตลอดจนส่งเสริม สนับสนุนควบคุมและติดตามการปฎิบัติตามการกำกับดูแลกิจการที่ดี รวมทั้งการต่อต้านคอร์รัปชั่น เพื่อให้มั่นใจว่าสื่อสารไปยังพนักงานและผู้เกี่ยวข้องทุกฝ่ายได้มีการปฏิบัติตาม ตลอดจน ทบทวนความเหมาะสมของระบบและมาตรการต่างๆ เพื่อให้สอดคล้องกับการเปลี่ยนแปลงของธุรกิจ ข้อบังคับและข้อกำหนดของกฎหมาย
7. 7. มีอำนาจแต่งตั้งและบริหารงานคณะทำงานชุดต่างๆ เพื่อประโยชน์และประสิทธิภาพการจัดการที่ดีและโปร่งใส และให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานแทนได้โดยการมอบอำนาจช่วง และ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้ และ/หรือให้เป็นไปตามระเบียบ ข้อกำหนด หรือตามความเห็นชอบของคณะกรรมการบริษัท และ/หรือบริษัทฯได้กำหนดไว้
   1. ทั้งนี้ การมอบหมายอำนาจหน้าที่และความรับผิดชอบของประธานบริหารนั้น จะไม่มีลักษณะเป็นการมอบอำนาจหรือมอบอำนาจช่วงที่ทำให้ประธานบริหาร หรือผู้รับมอบอำนาจจากประธานบริหารสามารถอนุมัติรายการที่ตนหรือบุคคลที่อาจมีความขัดแย้ง (ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) มีส่วนได้เสียหรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย เว้นแต่เป็นการอนุมัติรายการที่เป็นไปตามธุรกิจปกติที่มีการกำหนดขอบเขตชัดเจน

8. ดำเนินการอื่นๆ ตามที่ได้รับมอบหมายจากมติที่ประชุมคณะกรรมการบริษัท